Ég rakst á dásamlegar myndir af glöðum íslenskum börnum þegar ég skoðaði zara.com yfir morgunbollanum mínum á þessum ágæta sunnudegi . Æi hvað það gleður mig þegar ég sé stóru verslunarkeðjurnar nota íslenskt efni í markaðsefni sínu . Ég er örugglega ekki eina mamman sem kaupi gjarnan barnaföt hjá spænska keðjunni og því datt mér í hug að sýna ykkur klæðin í þessu vinalega umhverfi , við sjóinn með Esjuna í bakrunni – heimilislegt . Hrefna Hagalín er umboðsmaðurinn sem sá um að finna börn til að taka þátt í verkefninu eftir að höfuðstöðvar Zöru á Spáni höfðu samband við hana . Hrefna vinnur freelance við að casta fyrir erlendar og íslenskar auglýsingar en var reyndar í fæðingarorlofi þegar verkefnið bar að dyrum – hún ákvað samt sem áður að taka það að sér og auglýsti í kjölfarið eftir íslenskum börnum sem hefðu áhuga á að koma út að leika . . ,, Þetta var mjög metnaðarfullt verkefni og vildu þau vanda valið rosalega vel . Þau ( ZARA ) vissu nákvæmlega hverju þau væru að leita að . Ferlið gekk mjög vel og ég fékk mikið af frábærum krökkum til mín , var í smá sjokki yfir hversu frábærar viðtökur ég fékk og ZARA hafði meira að segja orð á því hvað þetta væru æðislegir krakkar . Á endanum voru það 4 yndislegir krakkar sem fóru í myndatökuna . ” Elsku fallega Ísland og dásamlegu glöðu dúllur sem heilla mig gjörsamlega upp úr skónum . Spánverjarnir eru í góðum málum með þessar myndir í birtingu um heim allan !